
Dansk pilot fortæller om 
sin UFO-oplevelse 

Piloten Dieter Betz havde for 25 år siden en dramatisk UFO- 
oplevelse som pilot på en Boeing 737. 
Torsdag den 12. april kl. 19 besøger han Vanløse Kulturhus og 
fortæller om observationen. 

En stor lyskugle blev i 1981/82 set af mere end hundrede mennesker, 
heriblandt piloter og kabinepersonale hos Guyana Airways. 

Et af vidnerne var piloten Dieter Betz, som har fløjet rundt regnet 16.000 timer 
i over 100 forskellige typer fly. Han startede som 15-årig med svævefly, har 
overlevet tre flystyrt og er naturligvis medlem af Eventyrernes Klub. 

Dieter Betz 
fortæller: 

„... Pow! Vi farer sammen. 

Et lys bliver tændt foran os 
i lavere højde , og cockpittet 
er oplyst som i dagslys som 
at flyve mod Solen , men 
her i mørket blænder det 
som tusinde sole. Lyskilden 
bevæger sig ikke. Den står 
stille og forsvinder under 
os , da vi flyver hen over 
den ... Vi får lov til at lave 
et drej tilbage mod den 
lysende kugle. Vi kalder på 
stewardessen. Hun slukker filmfotografen Dieter Betz i action. 
lyset i passagerkabinen og Foto: Dieter Betz 

beder folk om at kigge ud af vinduerne. Vi skal søreme have mange vidner til 
dette her! Og der er godt hundrede passagerer ombord..." 

Læs hele den spændende beretning på adressen: 

http://www.ufo.dk/ufo-mails/um-2006/um06-073.php 

Kom og hør Dieter Betz selv fortælle om denne og andre oplevelser. 

Foredraget arrangeres af Skandinavisk UFO Informations lokalgruppe 
»Storkøbenhavn« og finder sted torsdag den 12. april kl. 19 i Vanløse 
Kulturhus, Tårn, Frode Jakobsens Plads 4, 2720 Vanløse. 

Metroen kører lige til døren. 

Til dækning af lokalgruppens udgifter betales 35 kr. pr. deltager. 
Forhåndstilmelding er ikke nødvendig, men der er et begrænset antal pladser. 






Tycho Brahe Medaljen 

2007 


Af Ole Hermingsen 

Onsdag den 18. april 2007 tildeles ast rofysikeren Michael J. D. 
Linden-Vørnle årets Tycho Brahe medalje af Bodil Pedersen 
Fonden. 

Den 18. april 1982 står en forventningsfuld konfirmand og piller nysgerrigt ved 
sin nyerhvervede stjernekikkert. Og det er måske mere undren end 
entusiasme, der slår ned i konfirmanden, da han første gang ser planeterne 
Saturn og Jupiter. En undren der fører til, at han på hver efterfølgende skyfri 
nat retter kikkerten mod himlen. 



Undren afløses af 
begejstring, ildhu og 
en ubændig trang til 
at vide alt, hvad der 
er værd at vide om 
det uendelige 

univers. Og selvom 
andre interesser også 
trænger sig på hos 
den unge Michael, er 
han aldrig i tvivl om, 
at han en dag vil 
være astronom, 

uanset hvad det kan 
føre til. 

Onsdag den 18. april 
2007 er det 25 år 
siden, at drengen 
rettede sin kikkert 
mod himlen. 

Og på netop denne 
dag uddeler Bodil 
Pedersen Fonden 
derfor årets Tycho 
Brahe medalje til 
astrofysiker Michael J. 
D. Linden-Vørnle. 
Guldmedaljen får han 

for sin ihærdige insisteren på, at himmelrummet ikke er for de få, men 
spændende for alle uanset alder. 

Bodil Pedersen Fondens direktør Nils Armand vil 
Michael Linden-Vørnle ved en lille højtidelighed i Tycho Brahe Planetarium, 
hvor prismodtageren har et af sine mange gøremål som astrofysiker og 
formidler af kendskabet til verdensrummets gåder og nye landvindinger i 
rummet. 


Michael Linden-Vørnle 
Astronomiske Forening 

Foto: Ole Henningsen 


ved et foredrag i Lollands 


overrække medaljen til 



Efter prisoverrækkelsen af Tycho Brahe Medaljen vil prismodtageren holde et 
lille indlæg. 

Med sit kendte engagement er Michael Linden-Vørnle en skattet 
foredragsholder i det ganske land, hvor han med sin store viden og et smil på 
læben formår at delagtiggøre tilhørerne i komplicerede kosmiske processer i et 
ligetil og klart sprog. 

Bodil Pedersen Fonden 

Bodil Pedersen Fonden hædrer hvert år en eller 
flere personer, der har ydet en særlig indsats for 
at udbrede kendskabet til astronomien og 
verdensrummet omkring os ved uddeling af en 
guldmedalje med et tilhørende legat på 25.000 kr. 

Det var også Bodil og Helge Pedersen, der via 
Uraniafonden donerede knap 80 millioner kr. til 
opførelsen af IMAX Tycho Brahe Planetarium i 
København. 

Tidligere prismodtagere 

Blandt de tidligere modtagere af »Tycho Brahe Medaljen« er bl.a. 
urmager/konservator Søren Andersen (2002), amanuensis Jens Martin 
Knudsen (1997), direktør Bjørn Franck Jørgensen (1996), astrofysiker Jan 
Teuber (1994), museums-lærer Claus Thykier (1992), redaktør/journalist Jens 
Jørgen Kjærgaard (1990), H.M. Dronning Margrethe II og H.K.H. Prins Henrik, 
astronomen Kristian Pedersen(2004) og gymnasielærer Henry Nørgaard 
(1989). 



Hørt i grønlandsk 
lokalradio 

En af vore grønlandske læsere fra Maniitsoq har sendt ufo-mails 
redaktion denne mail: 

Under udsendelsen, »Mærkelige oplevelser« i den lokale 
radiostation fortæller en, der tidligere boede i bygden Napasoq, 
lige syd for Maniitsoq by: 

„Jeg kan høre brummen, men kan slet ikke finde ud af, hvor denne lyd 
kommer fra. 

Så ringede telefonen, det er min lillebror fra en anden bygning, der fortalte, at 
der befinder sig et stort cigarlignende objekt lige ovenfor telefonmasten, med 
masser af lys i forskellige farver. 

Jeg gik ud og så en del af lysene, som allerede befinder sig langt væk fra 
bygden. 

Jeg mener, at det er agterlys, jeg kan. 

Min bror fortalte, at objektet har ligget lige overfor telefonmasten i flere 
minutter, og mange folk har iagttaget denne, meget mærkeligt store 
cigarlignende flyvemaskine'. 



Da opringningen startede, fløj objektet pludseligt i meget meget stor fart væk 
fra bygden. 

Han og andre har aldrig set så stor fart på en flyvemaskine'. 

Dette er meget meget mærkeligt oplevelse..." 
slutter vor læser i Maniitsoq. 


Nyeste observation 

Jeg kigger op og ser en orange ildkugle, med en fane af røg efter. 
Den driver støt sydover. Det er bestemt ikke en nødraket eller 
lign. Det ligner et lille fly, der brænder. Vi er nu 3, der kigger på 
fænomenet. Det er smukt, men da vi frygter, at det er et 
brændende fly, siger jeg Skal vi ikke ringe til strømerne? 

En af de henvendelser SUFOI har modtaget indenfor den seneste uge kommer 
fra Martin i Århus N. og lyder således: 

„Jeg har ikke lige kunnet tage mig sammen til at udfylde observationsskemaet > 
men det burde jeg nok gøre. I aftes, den 30. marts 2007, omkring kl. 20.45, 
var jeg på Klostertorvet i Århus midtby. Pludselig skriger en ældre herre: Se 
dér! Oppe i luften! Hvad h.. er det for noget? 

Jeg kigger op, og ser en orange ildkugle, med en fane af røg efter. Den driver 
støt sydover. Det er bestemt ikke en nød raket eller lign. 

Det ligner et lille fly, der brænder. Vi er nu 3, der kigger på fænomenet. 

Det er smukt, men da vi frygter, at det er et brændende fly, siger jeg: Skal vi 
ikke ringe til strømerne? 

Det gør én af de tilstedeværende så, men på politigården ved man intet. Jeg 
har den vagthavende mistænkt for at tro, at vi var en flok drukkenbolte, der 
lavede sjov. 

Objektet fortsætter sydover, indtil bygningerne spærrer for vores udsyn til 
den. 

Har SUFOI hørt andet om denne sære kugle? 

Bør jeg lave en ,rigtig' observations-rapport desangående? 

Jeg har mailet beretningen til både Stenomuseet i Århus og Flyvertaktisk 
Kommando i Karup." 

Ingen andre observationer 

Der er ikke i skrivende stund indrapporteret andre observationer af det lysende 
objekt til SUFOIs hjemmeside på adressen: www.ufo.dk. 

Men vi vil opfordre til, at man indrapporterer også denne type af observationer 
til SUFOIs hjemmeside. 

Alt tyder i den aktuelle sag på, at der er observeret et meteor, og SUFOI har et 
samarbejde med de danske planetarier, Geologisk Museum og Astronomisk 
Selskabs Meteorsektion om sådanne observationer, der indsamles, så man 
måske kan fastlægge en meteorits bane til et evt. nedfaldssted. 




Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



